પ્રાપ્ત વિગતો મુજબ પ્રાથમિક શાળાઓમાં ચાલતી મધ્યાહન ભોજન યોજના ગામડાના ગરીબ અને મધ્યવર્ગીય બાળકો માટે આશીર્વાદરૂપ બની છે. મધ્યાહન ભોજન યોજનાના કારણે બાળકોની શાળામાં હાજરી નિયમિત થઇ છે. આ યોજનાને વધુ અસરકારક બનાવવા માટે રાજ્ય સરકાર આધુનિક સમય મુજબ વિવિધ પગલાં લઇ રહી છે પરંતુ તેની અમલવારી કરવામાં શિક્ષકો અને સંચાલકોને અડચણ ઉભી થઇ રહી છે. આ અડચણો દૂર કરવા માટે આજે જિલ્લાના સૌ શિક્ષકો વતી આણંદ જિલ્લા પ્રા.શિક્ષક સંઘના હોદ્દેદારો તથા પેટલાદ, સોજિત્રા સહિત તમામ તાલુકા શિક્ષણ સંઘ તેમજ તેમના આગેવાનો દ્વારા નાયબ કલેક્ટરને આવેદનપત્ર આપીને ઉગ્ર રજૂઆત કરવામાં આવી હતી. પેટલાદ તાલુકા પ્રાથમિક શિક્ષણ સંઘના પ્રમુખ રીતેશભાઇ પટેલે જણાવ્યું હતું કે,’૩૦૦થી વધુ વિદ્યાર્થીઓ ધરાવતી શાળાઓમાં મધ્યાહન ભોજન કેન્દ્રોમાં પૂરતી સુવિધાઓનો અભાવ જોવા મળી રહ્યો છે.